CELEX: 62019TN0543
Language: hu
Date: 2019-07-30 00:00:00
Title: T-543/19. sz. ügy: 2019. július 30-án benyújtott kereset – Románia kontra Bizottság

7.10.2019   
            
            
               HU
            
            
               Az Európai Unió Hivatalos Lapja
            
            
               C 337/12
            
         
      2019. július 30-án benyújtott kereset – Románia kontra Bizottság
      (T-543/19. sz. ügy)
      (2019/C 337/13)
      Az eljárás nyelve: román
      
         Felek
      
      
         Felperes: Románia (C. Canțăr, M. Chicu, A. Rotăreanu és E. Gane meghatalmazottak)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg részlegesen a 2019. május 23-i C(2019)4027 végleges határozatot az alábbiaknak megfelelően:
                  
                              a.
                           
                           
                              abban a részében, amely a C(2019)41027 végleges határozat szövegében az egyenlegre vonatkozó táblázat 2. és 3. oszlopának 1. sorában található összegekre vonatkozik, mivel a Bizottság köteles újraszámítani ezeket az összegeket a Programul Operațional 2014RO16M1OP001 Infrastructură Mare (nagy infrastruktúra operatív program; POIM) 1. és 2. fő prioritásai tekintetében az alapok 85 %-ának társfinanszírozásának figyelembevételével;
                           
                        
                              b.
                           
                           
                              abban a részében, amely a C(2019)2047 végleges határozat mellékletének a POIM 1. és 2. fő prioritása tekintetében az alapok terhére elszámolható, euróban kifejezett összege számítására vonatkozik, pontosabban
                              
                                          —
                                       
                                       
                                          az FC Alap, 1. pont – Pénzügyi terv – 18a táblázat – AP1 sor – C oszlop – Társfinanszírozás mértéke – 75 % és ahelyett 85 % a C(2018)8890 végleges határozat értelmében, mivel a Bizottság köteles az újraszámításra, figyelembe véve a 85 %-os társfinanszírozási mértéket a következő feltüntetett összegek esetében:
                                          
                                                      —
                                                   
                                                   
                                                      3. pont – 1. melléklet – AP1 sor, F oszlop – Az alapok terhére elszámolható összeg és F7 oszlop – Az alapok terhére elszámolható összeg plusz az alapokba már befizetett korlátozott összeg;
                                                   
                                                
                                                      —
                                                   
                                                   
                                                      4. pont – Az éves egyenleg számítása –AP1 sor, CA oszlop és R oszlop – Az alapok terhére elszámolható ellenőrzött összeg
                                                   
                                                
                                                      —
                                                   
                                                   
                                                      5. pont – Éves egyenleg – T oszlop – Az alapok terhére elszámolható ellenőrzött összeg
                                                   
                                                
                                                      —
                                                   
                                                   
                                                      5. pont – Éves egyenleg – V oszlop – „Visszatérítendő” sor
                                                   
                                                
                                    
                        
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, a Bizottságnak az alapok terhére elszámolható összeg számítására vonatkozó hatásköre nem megfelelő gyakorlásán és a bizalomvédelem elvének megsértésére alapított jogalap
                  
                              —
                           
                           
                              Románia úgy ítéli meg, hogy a Bizottság szolgálatai tévesen alkalmazták a 75 %-os társfinanszírozási mértéket a közlekedésre vonatkozó 1. és 2. fő prioritás tekintetében, mivel a 20172018. számviteli évre vonatkozó számlák elfogadásának időpontjában a C(2018)8890 végleges határozat fejtett ki joghatásokat, amellyel módosításra került a POIM abban az értelemben, hogy a társfinanszírozás mértékét 75 %-ról 85 %-ra emelték a Közlekedés ágazatra vonatkozó projektek tekintetében (a POIM 1. és 2. fő prioritása).
                           
                        
                              —
                           
                           
                              Ezenfelül, a C(2018)8890 végleges határozat egyértelmű rendelkezéseire figyelemmel, továbbá arra, hogy az 1303/2013 rendeletnek nincsenek olyan rendelkezései, amelyek egy olyan társfinanszírozási mérték alkalmazását korlátoznák, amelyet számviteli évenként folyamatban lévő eljárásokban határozatokkal hagytak jóvá, Románia azt állítja, hogy a C(2018)8890 végleges határozattal jóváhagyott 85 %-os társfinanszírozási mérték alkalmazásának elmulasztásával a megtámadott határozat megsérti a bizalomvédelem elvét.
                           
                        
            
                  2.
               
               
                  A második, az EUMSZ296. cikk második bekezdésében előírt indokolási kötelezettség és a megfelelő ügyintézés elvének megsértésére alapított jogalap
                  
                              —
                           
                           
                              Románia azt állítja, hogy megsértették az EUMSZ296. cikk második bekezdésében előírt indokolási kötelezettséget abban az összefüggésben, hogy a megtámadott határozat nem említ az azon indokokra vonatkozó jogalapot, amelyek okán a Bizottság a 2017–2018. számviteli év tekintetében kizárta a 85 %-os társfinanszírozási mérték megemelt százalékos mértékének alkalmazását, amint az a C(2018)8890 végleges határozatban szerepel.
                           
                        
                              —
                           
                           
                              Ezenfelül Románia úgy véli, hogy az Európai Bizottság kitérő hozzáállása a C(2019)4027 végleges határozat elfogadásával zárult határozathozatali eljárásban azon késedelemmel együtt, amelyek a Bizottság szolgálatainak a román hatóságok kérdéseire válaszait jellemezték, a megfelelő ügyintézés elve megsértésének minősül.